Sierra de Ferrera

Este articlo tracta sobre la sierra de Ferrera. Pa atros usos de lo toponimo «Ferrera» se veiga Ferrera (desambigación).

La sierra de Ferrera (Sierra de Herrera en idioma castellano), ye una sierra de la branca aragonesa Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, p 141. de lo Sistema Iberico con dirección N-S situada a l'este de la sierra de Peco y a lo sud de los zaguers releus de lo Sistema Iberico en contacto con la depresión d'Ebro.

 Altarias 
La suya altaria principal se troba en lo pico de Ferrera (1.349 m), seguida d'atras como El Castillo (1.261 m), lo cabezo d'el Pino (1.192 m), lo cabezo Valero (1.182 m), la punta Lobera (1.068), El Pellejero (1.161 m), la penya Lisa (1.048) y lo cabezo de las Vinyas (1.024).

 Entidaz administrativas y de población 
La superficie de la Sierra de Ferrera perteneixe a los termins municipals de Ferrera de los Navarros, Nogueras, Santa Cruz de Nogueras, Badenas y Lueixma.

 Toponimia 
Lo toponimo actual Sierra de Herrera en castellano ye relacionau con la castellanización de lo toponimo aragonés Ferrera de los Navarros.

En lo cabalto de la sierra, en lo Pico de Ferrera se troba la Ermita de Nuestra Sinyora de Ferrera u de la Virchen de Ferrera, dedicada a la advocación mariana de la Virchen de la Sierra.

 Hidrolochía 
La suya versant Este desaugua enta lo río Camaras y la suya versant Ueste desaugua enta lo río de Ferrera, afluent de lo río Camaras.

 Cheolochía 
Adintro de lo macizo de Calatayú y Mont-albán, fa part de la unidat de Ferrera, que ye a l'este de la falla de Datos. Eduardo Viñuales Cobos: Red Natural de Aragón. Campo de Daroca nº 24, 2008, p 110.

Encara que lo releu se formó en la orochenia alpina, los materials son rocas sedimentarias paleozoicas metamorfizadas (losetas, ortocuarcitas), que se plegoron en la orochenia herzinica.

 Vechetación 
Los carrascals fan part de la vechetación natural d'esta sierra.

 Feguras de protección 
Part de la Sierra de Ferrera ye protechida con categoría de LIC en lo Ret Natura 2000 adintro de lo espacio "Alta Uerba-sierra de Ferrera".

 Referencias 

 Bibliografía 
 J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1994.
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Eduardo Viñuales Cobos: Red Natural de Aragón. Jiloca nº 18, 2007.
 Eduardo Viñuales Cobos: Red Natural de Aragón. Campo de Daroca nº 24, 2008.
 Eduardo Viñuales Cobos: Red Natural de Aragón. Campo de Cariñena nº 25, 2008.

*